Je Emarriz, sires de Jouz, fais savoir à touz ces qui verront cestes lettres que, con je eusse guerre à noble baron Jehan, conte de Bourgoigne et signour de Salins, je ay fait pas à luy des costes et des missions que il feit en ladite guerre, en tel maniere que je li enli et met en gaige, pour lesdites costes et missions, Bovenens et Corvieres, pour mil livres d’estevenens, à son plasir. En tesmoing de laquel chose, je ay mis mon seal pendant en ces presentes lettres. Ce fut fait l’an de l’incarnacion Nostre Signour [qui corroit] par M CC et cinquante, ou mois de may.